**DĖL VIEŠOSIOS ĮSTAIGOS ROKIŠKIO PIRMINĖS ASMENS SVEIKATOS PRIEŽIŪROS CENTRO STEBĖTOJŲ TARYBOS SUDARYMO**

**2024 m. gegužės 30 d. Nr. MV-284**

**Rokiškis**

Vadovaudamasis Lietuvos Respublikos vietos savivaldos įstatymo 25 straipsnio 5 dalimi, 27 straipsnio 2 dalies 9 punktu, Lietuvos Respublikos sveikatos priežiūros įstaigų įstatymo 33 straipsniu, viešosios įstaigos Rokiškio pirminės asmens sveikatos priežiūros centro įstatų, patvirtintų Rokiškio rajono savivaldybės tarybos 2023 m. rugsėjo 28 d. sprendimu Nr. TS-277 „Dėl viešosios įstaigos Rokiškio priminės asmens sveikatos priežiūros centro įstatų patvirtinimo“ 39.1 papunkčiu, Rokiškio rajono savivaldybės tarybos 2024 m. kovo 28 d. sprendimu Nr. TS-52 „Dėl asmenų paskyrimo į viešosios įstaigos Rokiškio priminės asmens sveikatos priežiūros centro stebėtojų tarybą“ ir atsižvelgdamas į viešosios įstaigos Rokiškio priminės asmens sveikatos priežiūros centro 2024 m. kovo 12 d. raštą Nr. SR-(1.21)-132 „Dėl asmens delegavimo į stebėtojų tarybą“,

s u d a r a u viešosios įstaigos Rokiškio pirminės asmens sveikatos priežiūros centro stebėtojų tarybą:

Vitalis Giedrikas – Rokiškio rajono savivaldybės administracijos Socialinės paramos ir sveikatos skyriaus vedėjas;

Evelina Grėbliauskienė – Rokiškio rajono savivaldybės administracijos Savivaldybės gydytoja;

Jovita Jonušaitienė – viešosios įstaigos Rokiškio rajono ligoninės direktoriaus pavaduotoja medicinai;

Irma Rutkauskienė – viešosios įstaigos „Jautri širdis“ direktorė;

Rita Šiupinienė – viešosios įstaigos Rokiškio priminės asmens sveikatos priežiūros centro sveikatos statistikė.

Potvarkis per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui (Respublikos g. 62, Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

Savivaldybės meras Ramūnas Godeliauskas

Evelina Grėbliauskienė